Gesteelde skape, honde word vermis(Foto: SAPD Oos-Kaap) Die polisie se veediefstaleenheid in Jeffreysbaai versoek die gemeenskap se bystand om twee babahondjies en skape op te spoor wat tussen 15 en 19 Februarie van ŉ plaas in Humansdorp gesteel is. “Die boer het op 15 Februarie die twee Anatoliese skaaphondjies, wat twee maande oud is, by skape in ŉ kraal op sy plaas Seekoeirivier gelos,” sê kol. Priscilla Naidu, woordvoerder van die polisie. Die kraal is sowat 2 – 3 km van sy huis af geleë. “Toe hy op 19 Februarie terugkeer, was die babahondjies en van sy skape skoonveld.” Die babahondjies se gesigte is donkergrys/swart met ŉ wit vlek op hul snoete. Hul lywe is bruin of roomkleurig. Enigiemand met inligting word versoek om speurder-ao. Freek Jaftha te kontak by 072 720 1184 of 042 200 7020. Alle inligting word vertroulik hanteer. (Foto: SAPD Oos-Kaap)